recursal/SuperWikiNEXT-32B huggingface dataset:
**Ενδοτικό δίκαιο** (ius dispositivum) ή **κανόνες ενδοτικού δικαίου** είναι εκείνοι οι κανόνες δικαίου, η εφαρμογή των οποίων μπορεί να αποκλεισθεί από την αντίθετη ιδιωτική βούληση. Για να το πούμε πιο απλά: **κανόνας ενδοτικού δικαίου** είναι ο κανόνας που επιτρέπει τη μη εφαρμογή του, αν τα μέρη μίας έννομης σχέσης δεν επιθυμούν την εφαρμογή του στη μεταξύ τους σχέση.

Η ύπαρξη κανόνων ενδοτικού δικαίου είναι χαρακτηριστικό του Ιδιωτικού Δικαίου και αποτελεί βασική πτυχή της αρχής της ιδιωτικής αυτονομίας, ενώ αντίθετα κανόνες ενδοτικού δικαίου δεν βρίσκουμε στο Δημόσιο Δίκαιο.
Γενικώς, όμως οι κανόνες ενδοτικού δικαίου συνιστούν εξαίρεση στην αρχή της δεσμευτικότητας του Δικαίου και της υποχρεώσεως όλων να υπακούουν στον Νόμο. 

Προς το ενδοτικό δίκαιο, αντιπαραβάλλεται το **αναγκαστικό δίκαιο** (ius cogens). Ως κανόνες αναγκαστικού δικαίου ορίζονται οι κανόνες δικαίου, η εφαρμογή των οποίων δεν μπορεί να αποκλεισθεί από την αντίθετη ιδιωτική βούληση. Η πλειονότητα των κανόνων δικαίου είναι κανόνες αναγκαστικού δικαίου. 

Ο χαρακτήρας ενός κανόνος δικαίου ως κανόνος ενδοτικού ή αναγκαστικού δικαίου προκύπτει συνήθως από την ίδια τη διατύπωσή του. Σε περίπτωση αμφιβολίας (αν δηλαδή δεν μπορεί ευχερώς να διαγνωσθεί ότι κάποιος κανόνας είναι ενδοτικού ή αναγκαστικού δικαίου), τότε ο κανόνας αυτός θεωρείται ότι είναι αναγκαστικού δικαίου και οι ιδιώτες δεν μπορούν να αποκλείσουν την εφαρμογή του στις μεταξύ τους σχέσεις.
Συντεταγμένες: 0°15′58″S 109°52′31″E﻿ / ﻿0.26611°S 109.87528°E﻿ / -0.26611; 109.87528

Χάρτης του 1945 που δείχνει τα δύο ποτάμια Κάπουας του Βόρνεο (Καπουέας πάνω στο χάρτη)
Ο **Κάπουας** ή **Καπουάς** είναι ποταμός στο ινδονησιακό τμήμα του νησιού Βόρνεο, στο γεωγραφικό κέντρο της θαλάσσιας νοτιοανατολικής Ασίας. Με μήκος 1.143 χιλιόμετρα, είναι ο μακρύτερος ποταμός της Ινδονησίας και ένας από τους μεγαλύτερους νησιωτικούς ποταμούς στον κόσμο. Προέρχεται από την οροσειρά Μύλλερ στο κέντρο του νησιού και ρέει δυτικά στη Θάλασσα της Νότιας Κίνας δημιουργώντας ένα εκτεταμένο βαλτώδες δέλτα. Το δέλτα βρίσκεται δυτικά-νοτιοδυτικά του Ποντιάνακ, πρωτεύουσα της επαρχίας του Δυτικού Καλιμάνταν. Ο ποταμός αυτός ο Κάπουας πρέπει να διακρίνεται από έναν άλλο ποταμό που λέγεται επίσης Κάπουας, ο οποίος ξεκινά από την άλλη πλευρά της ίδιας οροσειράς στο κέντρο του Βόρνεο, αλλά ρέει προς το νότο, ενώνεται με τον ποταμό Μπαρίτο και αδειάζει στη Θάλασσα της Ιάβας.

Παραπομπές
----------

1. ↑  Kapuas River, Encyclopædia Britannica on-line
Η αποδιδόμενη με ελληνική γραφή λέξη **βιζαβί** αποτελεί εξελληνισμό της γαλλικής επιρρηματικής λέξης - έκφρασης "'*vis-à-vis*", που σημαίνει κατ΄ έναντι, αντίκρυ, αντικριστά, αντιτακτά. Για παράδειγμα: τα καθίσματα στο μετρό είναι βιζαβί.

Στην παλιά Αθήνα, κατά τα τέλη του 19ου αιώνα μέχρι αρχές του 20ού, με το όνομα "βιζαβί" φέρονταν άμαξες συρόμενες με ένα ή δύο άλογα και με τέσσερις θέσεις επιβατών έτσι, ώστε να κάθονται ανά δυο "βιζαβί", εξ ου και η ονομασία της άμαξας. 

Οι άμαξες βιζαβί έκαναν δρομολόγια από την πλατεία Ομόνοιας μέχρι την πλατεία Συντάγματος και έπαιρναν πέντε επιβάτες, με τον πέμπτο να κάθεται δίπλα στον αμαξά.

Το εισιτήριο με άμαξα βιζαβί ήταν αρχικά μια δεκάρα. Όταν όμως άρχισε ο συναγωνισμός με το τραμ, το εισιτήριο κόστιζε μια πεντάρα. 

Επειδή δεν μπόρεσαν ν΄ αντέξουν και τον ιπποκίνητο ακόμη "τροχιόδρομο" της οδού Σταδίου, εγκατέλειψαν τη γραμμή αυτή κι εγκαταστάθηκαν στο Σταθμό Λαρίσης κάνοντας τη διαδρομή μέχρι το Ναό του Αγίου Κωνσταντίνου, κοντά στην Ομόνοια. Τελικά όμως υπέκυψαν στα σύγχρονα μέσα συγκοινωνίας. 

Όταν σταμάτησε και η κυκλοφορία του τραμ, οι άμαξες βιζαβί είχαν ήδη αποσυρθεί στην Κηφισιά.

Πηγές
-----

* "Νεώτερον Εγκυκλοπαιδικόν Λεξικόν Ηλίου" τ. 4ος, σ. 497
Ο **Άψος** ή **Οσούμ** (αλβανικά: Osum‎, αρχαία ελληνικά: Ἄψος, λατινικά: Apsus‎) είναι ποταμός στη νότια Αλβανία, ένας από τους πηγαίους ποταμούς του Σεμάν. Έχει μήκος 161 χλμ. και η λεκάνη απορροής του καλύπτει περιοχή 2.073 χλμ2. Η μέση εκροή του είναι 32,5 μ3/δ. Η πηγή του βρίσκεται στο νότιο τμήμα του νομού Κορυτσάς, κοντά στο χωριό Βιθκούκ σε υψόμετρο 1.050 μ. Ρέει αρχικά νότια προς τον δήμο Κολόνειας, και στη συνέχεια δυτικά προς το Τσεπάν και βορειοδυτικά μέσω της Τσοροβόντα όπου περνά από το γνωστό Φαράγγι του Άψου, το Πολιτσάν, το Μπεράτ και την Ούρα Βατζγκουρόρε. Συμβάλει με τον ποταμό Δεβόλης κοντά στην Κούτσοβα όπου σχηματίζεται ο Σεμάν. Η κοιλάδα του αποτελούσε φυσικό πέρασμα μεταξύ της δυτικής Μακεδονίας και της Ηπείρου προς την Αδριατική και για αυτό είχε σημαντική στρατιωτική σημασία από τους Ιλλυρικούς πολέμους έως τον Ελληνοϊταλικό Πόλεμο.

Δείτε επίσης
------------

* Κατάλογος ποταμών της Αλβανίας

Παραπομπές
----------

1. 1 2  «Άψος». *www.ygeiaonline.gr*. Εγκυκλοπαίδεια Δομή. Ανακτήθηκε στις 4 Ιουλίου 2019.
2. ↑  Cullaj, A. Hasko, A. Miho, A. Schanz, F. Brandl, H. & Bachofen, R. (2005). «The quality of Albanian natural waters and the human impact» (στα English). *Environment International* **31**: 138. .
3. ↑  Elsie, Robert (2010). *Historical Dictionary of Albania*. Lanham: Scarecrow Press. σελ. 344. ISBN 9780810873803.
Το **Βικιεπιστήμιο** είναι ένα έργο του Ιδρύματος Wikimedia που υποστηρίζει τις κοινότητες μάθησης, το μαθησιακό τους υλικό και τις συνακόλουθες δραστηριότητες. Διαφέρει από τα πιο δομημένα έργα όπως η Βικιπαίδεια, επειδή προσφέρει μια σειρά από μαθήματα, τμήματα και σχολές για την προώθηση της μάθησης παρά για το περιεχόμενο.

Γλώσσες
-------

Σήμερα, υπάρχουν 17 εκδόσεις Βικιεπιστημίου με 140.642 λήμματα και 972 χρήστες συνολικά.

Παραπομπές
----------

1. ↑  «Opening Plenary (transcript) - Wikimania». *wikimania2006.wikimedia.org* (στα Αγγλικά). Ανακτήθηκε στις 8 Αυγούστου 2021.
2. ↑  Wikimedia's MediaWiki API:Siteinfo. Retrieved Νοέμβριος 2022 από Data:Wikipedia statistics/data.tab
Ο **βροντώδης άργυρος** (AgCNO) είναι το άλας αργύρου του βροντικού οξέος, μία ιδιαιτέρως εκρηκτική χημική ένωση.  

Ο βροντώδης άργυρος είναι βασικό εκρηκτικό, αλλά έχει περιορισμένη χρήση, λόγω της εξαιρετικής ευαισθησίας του σε κρούση, θερμότητα, πίεση και ηλεκτρισμό. Το άγγιγμα ενός φτερού που πέφτει, η πρόσκρουση μίας και μόνο σταγόνας νερού ή μία μικρή στατική ηλεκτρική εκκένωση επαρκούν για να προκαλέσουν την έκρηξη μίας μικρής ποσότητας βροντώδους αργύρου με μέγεθος όσο ένα κέρμα των δέκα λεπτών του ευρώ και βάρος μερικών χιλιοστόγραμμων. Η συγκέντρωση μεγαλύτερων ποσοτήτων είναι αδύνατη, λόγω της τάσης του υλικού να αυτο-πυροδοτείται από το ίδιο του το βάρος.
Ο **Βρογίταρος**, λατιν.: *Brogitarus*  ήταν βασιλιάς της Γαλατίας στη Μικρά Ασία μεταξύ 63 π.Χ. και 50 π.Χ. βασιλεύοντας ταυτόχρονα με τον πεθερό του Δειόταρο τον *Φιλορωμαίο*,  που ήταν επίσης τετράρχης των Τολιστοβογίων. Από την κόρη του Δειόταρου, Αδοβογιόνα, ο Βρογιτάρος ήταν πατέρας του Αμύντα, τετράρχη της Τρόκμης και βασιλιά της Γαλατίας.

Βιογραφία
---------

Ο Μ. Τ. Κικέρων ισχυρίζεται, ότι ο Βρογίταρος έλαβε την αναβίβασή του στη βασιλεία της Γαλατίας μαζί με τον Δειόταρο δωροδοκώντας τον Π. Κλόδιο Πούλχερ, ο οποίος ήταν τότε τριβούνος των πληβείων στη Ρώμη.  Ο Bρογίταρος έγινε επίσης αρχιερέας της Μεγάλης Μητέρας στον Πεσσινό μετά την απομάκρυνση του υφιστάμενου αρχιερέα, μέσω νόμου που εισήγαγε ο Κλόδιος Πούλχερ. Ο Κικέρων αμφισβήτησε όχι μόνο αυτή τη διαδικασία, αλλά και τον χαρακτήρα του Bρογίταρου, ισχυριζόμενος ότι η ιεροσύνη «πωλήθηκε για ένα μεγάλο ποσό στον Bρογίταρο, έναν ανήθικο άνθρωπο και ανάξιο οποιουδήποτε τέτοιου ιερού χαρακτήρα, όχι επειδή ο Βρογίταρος ήθελε να τιμήσει τη θεά, αλλά μόνο τη βεβήλωση του ναού της».  Ο Δειόταρος στη συνέχεια παρενέβη, για να αφαιρέσει από τον Βρογίταρο την αρχιερωσύνη, με το σκεπτικό ότι ο τελευταίος είχε «μολύνει» τις ιερές τελετές της. 

Το όνομα «Brogitarus» μπορεί να προέρχεται από το *brogi-taros*, που σημαίνει «διασχίζοντας τα σύνορα», ή (λιγότερο πιθανό) *brogi-tauros*, δηλ. «ταύρος των συνόρων».

Οικογένεια
----------

Νυμφεύτηκε τη Αδοβογιόνα, κόρη του Δηιόταρου βασιλιά της Γαλατίας στη Μ. Ασία, και είχε τέκνο:

* Αμύντας βασιλιάς της Γαλατίας (βασ. 36-25 π.Χ.).

Βιβλιογραφικές αναφορές
-----------------------

1. ↑  Charlton T. Lewis and Charles Short (1879). "Brogitarus" from *A Latin Dictionary,* retrieved on 2010-05-31.
2. 1 2 3  M. Tullius Cicero. *De Haruspicum Responsis* 13.
3. ↑  M. Tullius Cicero. *Pro Sestio* 25:56. Quoted text is from C. D. Yonge and B. A. London (1891). *The Orations of Marcus Tullius Cicero, literally translated*. The original is *...uenditum pecunia grandi Brogitaro, impuro homini atque indigno illa religione, praesertim cum eam sibi ille non colendi, sed uiolandi causa adpetisset*.
4. ↑  Xavier Delamarre (2003). *Dictionnaire de la langue gauloise*. Editions Errance, Paris, pp. 90, 290.

Πηγές
-----

* Christian Settipani, *Les Ancêtres de Charlemagne* (Γαλλία: Éditions Christian, 1989).
Ο **βροσαντίτης** (αγγλ. *brochantite*) είναι ορυκτό ένυδρο άλας του χαλκού. Το όνομά του αποδόθηκε προς τιμήν του Γάλλου καθηγητή Ορυκτολογίας Αντρέ Μπροσάν (Andre Jean Francois Marie Brochant de Villiers, 1772–1840).

Είναι ορυκτό που απαντάται πολύ συχνά στις ζώνες οξείδωσης χαλκούχων ορυκτών, αν και σπανίως αποτελεί εκμεταλλεύσιμες αποθέσεις. Σχηματίζεται κυρίως σε συνθήκες ξηρασίας σε περιβάλλοντα χαμηλής οξύτητας.

Συνδέεται με μαλαχίτη, αζουρίτη, κυπρίτη, κερουσίτη, ατακαμίτη, χρυσόκολλα, γύψο, κυανοτριχίτη, τον πολύ συγγενικό αντλερίτη (Cu3SO4(OH)4) (με τον οποίο και συγχέεται συχνά) και ορυκτά οξείδια του σιδήρου. Λόγω σχήματος κρυστάλλων και χρώματος συγχέεται συχνά με διοπτάσιο.

Απαντά σε πολλές περιοχές του κόσμου. Σημαντικές αποθέσεις του συναντώνται στην περιοχή του Γιεκατερίνμπουργκ στα Ουράλια όρη της Ρωσίας, στη Ρουμανία, τη Σαρδηνία, τη Γερμανία (Μέλας Δρυμός), την Κορνουάλλη, τη Χιλή (περιοχή Ατακάμα), στο Tsumeb της Ναμίμπια, την Αυστραλία, την Αριζόνα, τη Γιούτα, το Νέο Μεξικό, τη Νεβάδα και την Καλιφόρνια των ΗΠΑ.

Στην Ελλάδα ανευρίσκεται στη νήσο Σέριφο, στα μεταλλεία Στρατωνίου Χαλκιδικής (ορυχείο «Ολυμπιάδας») και σε πολλά ορυχεία της περιοχής του Λαυρίου (Καμάριζα, Αγριλέζα, Σούνιο, Σιλέζα, Μεγάλα Πεύκα, Πλάκα).

Πηγές
-----

* Handbook of Mineralogy
* Mindat.org
* Galleries.com
* Webmineral.com
* Minerals.net

Δείτε επίσης
------------

* Κατάλογος ορυκτών
* Κατάλογος ορυκτών των μεταλλείων Λαυρίου

Βιβλιογραφία
------------

* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0395511372

Σημειώσεις
----------

1. ↑  Το Αριστοτέλειο Παν/μιο Θεσσαλονίκης τον αναφέρει ως **βροχανθίτη**
Ο δον **Βιθέντε δε Θερβάντες** (ισπαν. *Vicente de Cervantes*, 1755-1829) ήταν Ισπανός ιατρός και βοτανολόγος, που σταδιοδρόμησε στο Μεξικό.

Ο Βιθέντε Θερβάντες γεννήθηκε στο χωριό Λεδράδα της Επαρχίας της Σαλαμάνκα και ήταν σύγχρονος του Μαρτίν Σεσέ υ Λακάστα, ενώ αλληλογραφούσε με τον Ζαν-Λουί Μπερλαντιέ, τον Γάλλο φυσιοδίφη που εργάσθηκε στο Μεξικό και στο Τέξας με την Επιτροπή Μεξικανικών Συνόρων. Ο Β. Θερβάντες υπήρξε ο πρώτος στην ιστορία καθηγητής της Βοτανικής στη Νέα Ισπανία, στον Βασιλικό Βοτανικό Κήπο στην Πόλη του Μεξικού.

Προς τιμή του ονομάσθηκε έτσι η μεγαλόπρεπη ορχιδέα *Odontoglossum cervantesii*.

Ο Χουάν Ντιέγο δελ Καστίγιο ένωσε τις δυνάμεις του με τον Β. Θερβάντες στο Μεξικό. Ο δελ Καστίγιο απεβίωσε πρόωρα, σε ηλικία 49 ετών, αλλά άφησε ένα μεγάλο χρηματικό ποσό για να τυπωθεί το βιβλίο τους *Flora Mexicana* (= «Μεξικανική χλωρίδα»). Ο Θερβάντες ονόμασε το γένος φυτών *Castilla*, που περιλαμβάνει τρία μεγάλα δέντρα που εκκρίνουν ελαστικό κόμμι, προς τιμή του δελ Καστίγιο.

* Η πρότυπη συντομογραφία **Cerv.** χρησιμοποιείται διεθνώς για να υποδηλώσει τον Βιθέντε Θερβάντες σε επιστημονικές αναφορές βοτανικών ονομασιών.

Παραπομπές
----------

1. 1 2  «Diccionario biográfico español» (Ισπανικά) Real Academia de la Historia. 2011. 19186/vicente-cervantes-mendo. Ανακτήθηκε στις 9  Οκτωβρίου 2017.
2. ↑  M.J.R. Loadman: *Tears of the Tree: The Story of Rubber – a Modern Marvel*, Oxford University Press, Οξφόρδη 2005, σελ. 25

Πηγές
-----

* *Enciclopedia de México*, τόμος 2, Πόλη του Μεξικού 1987

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 51644949
* LCCN: nr2005001613
* ISNI: 0000 0000 5170 2767
* GND: 1264176074
* SUDOC: 176432221
* Botanist: Cerv.
* BNE: XX1737968

 |

 |
**Ερωτομανία** ή αλλιώς **σύνδρομο του Clérambault** είναι μία αυταπάτη, στην οποία ένα άτομο έχει την πεποίθηση ότι ένα άλλο άτομο συνήθως μεγαλύτερο σε ηλικία υψηλού κοινωνικού status και μακριά από το περιβάλλον του ασθενούς είναι ερωτευμένο μαζί του. Η ασθένεια εμφανίζεται συχνά κατά την διάρκεια της ψύχωσης ιδιαίτερα σε ασθενείς με σχιζοφρένεια η διπολική μανία.

Σε μια περίπτωση ερωτομανίας αναφέρθηκε ότι ένας ασθενής υποβλήθηκε σε επέμβαση για ρήξη εγκεφαλικού ανευρύσματος. Κατά την διάρκεια της ασθένειας ο/η ερωτομανής πιστεύει ότι ένας κρυφός θαυμαστής εκφράζει τον έρωτα του μέσα από τηλεπάθεια, σήματα, ειδικές ματιές ή μέσω των ΜΜΕ. Συνήθως τότε ο ασθενής στέλνει κάρτες, δώρα η μηνύματα. 

Η ερωτομανία συνδέεται συχνά με τη βασανιστική αγάπη ή την έμμονη αγάπη ή τον παθολογικό έρωτα.

Παρουσίαση
----------

Το πυρηνικό σύμπτωμα της διαταραχής είναι ότι ο πάσχων έχει μια ακλόνητη πεποίθηση ότι ένας κρυφός θαυμαστής είναι ερωτευμένος μαζί του. Σε ορισμένες περιπτώσεις ο πάσχων μπορεί να πιστεύει ότι πολλοί θαυμαστές είναι ερωτευμένοι μαζί του. Υπάρχουν τρία στάδια της ασθένειας:

1. Το στάδιο της αναμονής (που μπορεί να διαρκέσει έως και χρόνια) όπου ο ασθενής περιμένει το είδωλο του να εκδηλωθεί.
2. Το στάδιο όπου αρχίζει να βλέπει ότι το είδωλο του δεν ανταποκρίνεται στον έρωτα του, με αποτέλεσμα να έχει τάσεις αυτοκτονίας και να πέφτει σε κατάθλιψη.
3. Το τελικό στάδιο όπου ο ασθενής αρχίζει και γίνεται επιθετικός ακόμα και σε τρίτα πρόσωπα, τα οποία νομίζει ότι στέκονται εμπόδιο στην επιτυχία τους.

Αίτια και θεραπεία
------------------

Τα αίτια της ασθένειας μπορεί να είναι : 

1. η έλλειψη αγάπης από την ζωή του ασθενούς.
2. όταν δεν υπάρχει το σωστό ανδρικό/γυναικείο πρότυπο για την ομαλή ανάπτυξη της προσωπικότητας του ατόμου.
3. όταν υπάρχει μια απειρία στον έρωτα από την πλευρά του ασθενούς, με αποτέλεσμα να παρεξηγεί αθώες κινήσεις όπως η στάση του σώματος.

Η θεραπεία μπορεί να γίνει με τα αντιψυχωσικά. Μπορεί να διαρκέσει από μήνες έως και χρόνια.

Στην τέχνη
----------

Παραδείγματα ερωτομανίας μπορούμε να εντοπίσουμε, για παράδειγμα, από την γαλλική ταινία Μ' αγαπά, δεν μ' αγαπά, όπου πρωταγωνιστεί η Ωντρέ Τοτού, γνωστή από την ταινία Αμελί. Στην ταινία "Enduring Love" επίσης έχει γραφτεί τραγούδι από το συγκρότημα Dream Theater με τίτλο *Ερωτομανία*.

Δείτε επίσης
------------

* αυταπάτη
* σχιζοφρένεια
* διπολική διαταραχή
* μανία
*Και εμείς επίσης, θα είμαστε μητέρες, επειδή...!* από τον Jean-Jacques Lequeu, 1794. 
 Στην "ελευθέρων ηθών υδατογραφία" του Achille Devéria, η ρητή ερωτική σκηνή λαμβάνει χώρα λαθραία στο πλαίσιο ενός "αξιοσέβαστου" πάρτι που φαίνεται στο πίσω μέρος. 
Η **ερωτική τέχνη** είναι ευρύ πεδίο των εικαστικών τεχνών που περιλαμβάνει οποιοδήποτε καλλιτεχνικό έργο που προορίζεται για να προκαλέσει ερωτική διέγερση, απεικονίζoντας συνήθως την ανθρώπινη γυμνότητα ή / και τη σεξουαλική δραστηριότητα. Έχει συμπεριλάβει έργα σχεδόν σε οποιοδήποτε οπτικό μέσο, συμπεριλαμβανομένων των σχεδίων, της χαρακτικής, των ταινιών, των ζωγραφιών, των φωτογραφιών και των γλυπτών. Μερικά από τα παλαιότερα γνωστά έργα τέχνης περιλαμβάνουν ερωτικά θέματα, τα οποία έχουν επαναληφθεί με ποικίλη προβολή σε διαφορετικές κοινωνίες, σε όλη την ιστορία. Ωστόσο, η ερωτική τέχνη έχει επίσης θεωρηθεί ευρέως ως ταμπού, με κοινωνικούς κανόνες ή νόμους να περιορίζουν τη δημιουργία, τη διανομή και την κατοχή της, ιδίως όταν θεωρείται "πορνογραφική ", "ανήθικη "ή "άσεμνη ".

Γκαλερί
-------

* Κεραμική τέχνη από τον αγγειοπλάστη και αγγειογράφο Βρύγο, 480–470 BCΚεραμική τέχνη από τον αγγειοπλάστη και αγγειογράφο Βρύγο, 480–470 BC
* Οινοχόη του Ζωγράφου του Σουβάλωφ, c. 430–420 BCΟινοχόη του Ζωγράφου του Σουβάλωφ, c. 430–420 BC
* Ερωτική τέχνη από τον Peter FendiΕρωτική τέχνη από τον Peter Fendi
* Hokusai, Το φυτό Άδωνις (Fukujusō), 1815.Hokusai, Το φυτό Άδωνις *(Fukujusō)*, 1815.
* Hokusai, Το όνειρο της Γυναίκας του Ψαρά, c. 1820.Hokusai, Το όνειρο της Γυναίκας του Ψαρά, c. 1820.
* Gustave Courbet, Η προέλευση του κόσμου, 1866.Gustave Courbet, Η προέλευση του κόσμου, 1866.
* Egon Schiele, γυμνό χωρίς τίτλο, 1914.Egon Schiele, γυμνό χωρίς τίτλο, 1914.
* Ερωτική τέχνη από τον Peter Johann Nepomuk Geiger.Ερωτική τέχνη από τον Peter Johann Nepomuk Geiger.
* Sheela na Gig στο χωριό Kilpeck της Αγγλίας.Sheela na Gig στο χωριό Kilpeck της Αγγλίας.
* Ο Δίας και η Junon από τον Agostino Carracci (1557 – 1602).Ο Δίας και η Junon από τον Agostino Carracci (1557 – 1602).
* Τούρκικο Ερωτικό Χειρόγραφο (1773)Τούρκικο Ερωτικό Χειρόγραφο (1773)
* Κινέζικη Ερωτική ΤέχνηΚινέζικη Ερωτική Τέχνη
* Édouard-Henri Avril, εικονογραφία για το ερωτικό μυθιστόρημα Fanny Hill, 1907Édouard-Henri Avril, εικονογραφία για το ερωτικό μυθιστόρημα Fanny Hill, 1907
* Ταντρικό γλυπτό από τον Ναό του Lakshmana, στη πόλη Khajuraho της Ινδίας.Ταντρικό γλυπτό από τον Ναό του Lakshmana, στη πόλη Khajuraho της Ινδίας.
Επαγωγική εστία
Οι **Επαγωγικές εστίες** θερμαίνουν ένα μαγειρικό σκεύος με ηλεκτρική επαγωγή, αντί της θερμικής αγωγιμότητας που χρησιμοποιείται στις ηλεκτρικές εστίες και για το μαγείρεμα σε φωτιά. Σχεδόν για όλα τα μοντέλα των επαγωγικών εστιών, το μαγειρικό σκεύος πρέπει να είναι κατασκευασμένο ή να περιέχει σημαντικές ποσότητες από ένα σιδηρομαγνητικό μέταλλο, όπως χυτοσίδηρο ή ανοξείδωτο χάλυβα. Τα σκεύη και δοχεία από χαλκό, γυαλί και αλουμίνιο μπορούν να τοποθετηθούν σε ένα δίσκο διασύνδεσης από σιδηρομαγνητικό υλικό, ο οποίος λειτουργεί σαν μια συμβατική εστία.

Σε μία κουζίνα επαγωγής, κάτω από το δοχείο μαγειρέματος βρίσκεται ένα πηνίο από σύρμα χαλκού, μέσα από το πηνίο διέρχεται εναλλασσόμενο ηλεκτρικό ρεύμα. Το προκύπτον ταλαντούμενο μαγνητικό πεδίο επάγει μια μαγνητική ροή, το σιδηρούχο σκεύος δρα όπως η δευτερεύουσα περιέλιξη ενός μετασχηματιστή. Ο στροβιλισμός του ρεύματος που διαρρέει την αντίσταση του μαγειρικού σκεύους, το θερμαίνει.

Οφέλη
-----

Σε μια επαγωγική εστία μπορεί να βράσει νερό τοποθετώντας το σκεύος πάνω από πολλά στρώματα χαρτιού. Το χαρτί παραμένει άθικτο, καθώς θερμότητα παράγεται μόνο στο κάτω μέρος του σκεύους
Το μαγείρεμα σε επαγωγική εστία παρέχει ταχύτερη θέρμανση, βελτιωμένη θερμική απόδοση και πιο ελεγχόμενη θέρμανση σε σχέση με το μαγείρεμα με θερμική αγωγιμότητα. Παρέχει επίσης ακριβή έλεγχο της θερμότητας, παρόμοιο με αυτόν μιας εστίας φυσικού αερίου. Ένα στοιχείο επαγωγής έχει απόδοση θέρμανσης συγκρίσιμη με έναν καυστήρα αερίου, αλλά είναι πολύ πιο αποδοτικό από ενεργειακή άποψη. Η επιφάνεια μαγειρέματος θερμαίνεται μόνο κάτω από το σκεύος και έτσι δεν φτάνει σε επικίνδυνα υψηλή θερμοκρασία. Το σύστημα ελέγχου διακόπτει τη λειτουργία του στοιχείου αν δεν υπάρχει δοχείο επάνω από τη θέση μαγειρέματος ή αν το δοχείο δεν είναι αρκετά μεγάλο. Οι επαγωγικές εστίες καθαρίζονται εύκολα, επειδή η επιφάνεια μαγειρέματος είναι επίπεδη και λεία και δεν ζεσταίνεται αρκετά για να καούν τρόφιμα πάνω σε αυτή.

Η μονάδα μπορεί να ανιχνεύσει αν υπάρχουν μαγειρικά σκεύη επάνω στην εστία, μέσω της παρακολούθησης της ισχύος που παρέχεται. Με αυτόν τον τρόπο μπορεί να κρατήσει ένα δοχείο μόλις σιγοβράζει, ή να σβήσει αυτόματα ένα μάτι όταν αποσυρθεί το μαγειρικό σκεύος.

Επειδή η επαγωγική εστία είναι λεπτή σε σχέση με μια επιφάνεια μαγειρέματος που λειτουργεί με αέριο ή ηλεκτρική αντίσταση, η πρόσβαση αναπηρικού αμαξιδίου είναι καλύτερη, τα πόδια του χρήστη μπορούν να είναι κάτω από την εστία και τα χέρια του χρήστη μπορούν να είναι πάνω από το μαγειρικό σκεύος.

Παραπομπές
----------

1. ↑  «Induction Cooking: Pros and Cons». Theinductionsite.com. 3 Νοεμβρίου 2010. Ανακτήθηκε στις 6 Δεκεμβρίου 2011.
2. ↑  «So How Much Power Is What?». Theinductionsite.com. 8 Μαρτίου 2010. Ανακτήθηκε στις 6 Δεκεμβρίου 2011.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Επαγωγική εστία** |
Για άλλα άτομα ή χρήσεις της ονομασίας, δείτε: Ζεύξις (αποσαφήνιση).  

Ο **Ζεύξις ο Ταραντίνος** (3ος αιώνας π.Χ.) ή **Ζεύξις ο Εμπειρικός**, ήταν αρχαίος Έλληνας ιατρός από τον Τάραντα της Μεγάλης Ελλάδας, και ανήκε στη σχολή των Εμπειρικών.

Υπήρξε από τους πρώτους αντιπρόσωπους των Εμπειρικών, και είναι γνωστός για τον ιατρικό σχολιασμό των έργων του Ιπποκράτη. Έζησε μετά τους Ηρόφιλο, Καλλίμαχο, Βακχείο, και τον Γλαυκία καθώς και πιθανώς πριν τον Ζήνωνα, και έτσι θεωρείται πως έζησε κατά τα μέσα του 3ου αιώνα π.Χ.. Ανέλυσε το σύνολο των έργων του Ιπποκράτη, αλλά ο σχολιασμός του δεν φαίνεται να εκτιμώταν ιδιαίτερα κατά τον καιρό του Γαληνού και είχε περιπέσει σε αφάνεια.

Έχει γίνει η υπόθεση πως ένα ορειχάλκινο νόμισμα που κόπηκε στη Σμύρνη αναφέρεται στον Ζεύξι, ωστόσο η υπόθεση αυτή δεν είναι βέβαιη και πιθανώς το νόμισμα να σχετίζεται με τον ιατρό Ζεύξι του 1ου αιώνα π.Χ. με τον οποίο o Ζεύξις ο Ταραντίνος συγχέεται συχνά.

Παραπομπές
----------

1. 1 2 3  (Αγγλικά) Zeuxis, A Dictionary of Greek and Roman biography and mythology
2. ↑  «Γαληνός, Περί Φυσικών Δυνάμεων - perseus.tufts.edu».
3. ↑  (Λατινικά) «Richard Mead, Dissert. de Nummis quibusdam a Smyrnaeis in Medicor. Honoreem percussis».
4. ↑  (Γαλλικά) «Émile Littré, Oeuvres d' Hippocr. vol. i. pp. 89, 104».
5. ↑  (Γερμανικά) Otto Sprengel, Gesch. der Arzneikunde, vol. i. ed. 1846
6. ↑  (Γαλλικά) Charles Victor Daremberg, Cours sur l' Hist. et la Littér. des Sciences Méd. Année 2, Leçon 4
7. ↑  (Αγγλικά) «Zeuxis (1), A Dictionary of Greek and Roman biography and mythology».
Ο **Ζηνόδωρος ο Παιανιεύς** ή **Ζηνόδωρος ο Γεωμέτρης** (200 - 140 π.Χ.) ήταν Έλληνας μαθηματικός με καταγωγή από την Παιανία.

Βιογραφικό
----------

Αναφέρεται πως ήταν φίλος του μαθηματικού Φιλονίδη του Λαοδίκειου και πως έκανε 2 ταξίδια στην Αθήνα. Από τον τρόπο γραφής του, εκτιμάται πως έζησε περίπου την ίδια εποχή με τον Αρχιμήδη. Αναφορά του υπάρχει και στο έργο *Περί εστίασης των Κατόπτρων* του Διοκλή του Αλεξανδρινού ως αστρονόμος, και πως ταξίδεψε στην Αρκαδία για να μελετήσει το φαινόμενο της καύσης από τις ακτίνες του ηλίου που αντανακλώνται στον καθρέπτη.

Ο Ζηνόδωρος είναι κυρίως γνωστός για τις μελέτες του σχετικά με τα ισοπεριμετρικά σχέδια, την μελέτη των εμβαδών και περιμέτρων διαφορετικών γεωμετρικών κατασκευών. Το έργο δεν διασώζεται ωστόσο έχουν διασωθεί αποσπάσματα του από τον Θέωνα τον Αλεξανδρινό. Βάσει των αποσπασμάτων αυτών και σύμφωνα με τον μαθηματικό των αρχών του 20ου αιώνα Κωνσταντίνο Καραθεοδωρή, έχει αναφερθεί ως ο πατέρας του λογισμού των μεταβολών, κλάδου των μαθηματικών που ασχολείται με την μεταβολή των συναρτήσεων.

Αξιώματα
--------

Τα πιο σημαντικά θεωρήματα που προκύπτουν από τη μελέτη του Ζηνοδώρου είναι:

1. *Από όλα τα κανονικά πολύγωνα τα οποία έχουν ίση περίμετρο, το μεγαλύτερο σε εμβαδό είναι αυτό με τις περισσότερες γωνίες.*
2. *Ένας κύκλος είναι μεγαλύτερος από όποιοδήποτε κανονικό πολύγωνο με ίσο περίγραμμα.*
3. *Από όλα τα πολύγωνα τα οποία έχουν τον ίδιο αριθμό πλευρών και ίσες περιμέτρους, το ισόπλευρο και ισογώνιο πολύγωνο είναι αυτό με το μεγαλύτερο εμβαδό.*
4. *Από όλα τα γεωμετρικά στερεά των οποίων οι επιφάνειες είναι ίσες, η σφαίρα είναι το στερεό με το περισσότερο περιεχόμενο.*

Παραπομπές
----------

1. 1 2  «Ζηνόδωρος ο Παιανιεύς». *Ελευθεροτυπία*. Ανακτήθηκε στις 23 Απριλίου 2016.
2. 1 2  «.:BiblioNet : Ζηνόδωρος ο Παιανιεύς / Σπανδάγος, Ευάγγελος Κ». *www.biblionet.gr*. Ανακτήθηκε στις 23 Απριλίου 2016.
3. ↑  Toomer (1976)
4. ↑  Heath (1981) p. 207–213

Πηγές
-----

* Heath, Thomas Little (1981). *A History of Greek Mathematics, Volume II*. Dover publications. ISBN 0-486-24074-6.
* G. J. Toomer, Diocles On Burning Mirrors, Sources in the History of Mathematics and the Physical Sciences 1 (New York, 1976).

Σχετική βιβλιογραφία
--------------------

* Σπανδάγος, Ευάγγελος Κ. *Ζηνόδωρος ο Παιανιεύς : Ένας μεγάλος μαθηματικός*, επιμέλεια Ρούλα Σπανδάγου. - 1η έκδ. - Αθήνα : Αίθρα, 2011. ISBN 978-960-8333-40-6

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 74242620
* **ΕΒΕ**: 325478
* GND: 102409986

 |

 |
Ο **Ζηνάς ο Νομικός** (αρχ. ελλ. *Ζηνᾶς*) ήταν Χριστιανός του 1ου αιώνα, που αναφέρεται στην *Επιστολή προς Τίτο* του Αποστόλου Παύλου, στην Καινή Διαθήκη. Συγκεκριμένα, στο γ΄ κεφάλαιο της επιστολής (στ. 13) ο Παύλος γράφει: *«Bring Zenas the lawyer and Apollos on their journey diligently, that nothing be wanting unto them". Το όνομα «Ζηνάς» είναι συντομευμένη μορφή του* Ζηνόδωρος*, που σημαίνει «δώρο του Ζηνός». Κατά την παράδοση, ήταν ένας από τους μη κατονομαζόμενους Εβδομήκοντα Αποστόλους που στάλθηκαν από τον Ιησού Χριστό στα χωριά της Γαλιλαίας, όπως αναφέρεται στο* Κατά Λουκάν *Ευαγγέλιο (ι΄ 1-24).* 

Έχει υποστηριχθεί ότι ο Ζηνάς υπήρξε ο πρώτος ιστορικά επίσκοπος της Λύδδας (Διοσπόλεως) και ο συγγραφέας των *Πράξεων του Τίτου*. Μερικοί έχουν υποστηρίξει επίσης ότι ο Ζηνάς αναφέρεται και στο απόκρυφο βιβλίο *Πράξεις του Παύλου* με το όνομα «Ζήνων», ως γιος του Ονησιφόρου. Σύμφωνα με τον ορθόδοξο συναξαριστή, ήταν επίσκοπος της Λαοδικείας.

Ο Ζηνάς ο Νομικός τιμάται ως άγιος από τη Ρωμαιοκαθολική Εκκλησία στις 14 Απριλίου και από την Ορθόδοξη στις 27 Σεπτεμβρίου (και στη σύναξη των 70 Αποστόλων στις 4 Ιανουαρίου).

Επάγγελμα
---------

Οι φιλόλογοι διχογνωμούν ως προς την περιγραφή του Ζηνά ως «νομικού», καθώς η ελληνική αυτή λέξη μπορούσε να αναφέρεται σε κάποιον ειδικό στο εβραϊκό ή στο ρωμαϊκό δίκαιο. Είναι πιθανό ότι ο Παύλος αναφέρει την ασχολία του μόνο και μόνο προκειμένου να αποφύγει τη σύγχυση με κάποιον άλλο Ζηνά.

Οι υποστηρικτές της απόψεως ότι ο Ζηνάς ήταν ειδικός στο εβραϊκό δίκαιο έχουν επισημάνει διάφορα στοιχεία, όπως άλλες χρήσεις της λέξεως στην Καινή Διαθήκη, τη σύνδεσή του με τον Απολλώ (ενός Εβραίου προσήλυτου στον Χριστιανισμό), καθώς και τη χρήση της συγγενούς λέξεως για τον «νόμον» (αναφερόμενη στον Μωσαϊκό νόμο) νωρίτερα στην επιστολή. Η αντίπαλη ομάδα έχει αντκρούσει αυτή την άποψη υποδεικνύοντας τις εξωβιβλικές χρήσεις της λέξεως, και τη στάση του Παύλου απέναντι στους ειδικούς του Νόμου σε άλλες επιστολές του.

Παραπομπές
----------

1. 1 2 3 4  Gloer, W.H. (1995). «Entry for 'Zenas'». Στο: Geoffrey W. Bromiley. *The International Standard Bible Encyclopedia, Volume 4*. Wm. B. Eerdman. σελ. 1188. ISBN 9780802837851.
2. ↑  Orr, James (επιμ.): «Definition for ZENAS», *International Standard Bible Encyclopedia*, 1915
Ο **Βενιαμίν Καρίπογλου** ήταν ένας από τους μακροβιότερους και δυναμικότερους επισκόπους Σερβίων και Κοζάνης.

Καταγόταν από τη Θεσσαλονίκη και ήταν γιος του Δημητρίου Καρίπογλου–Αγραφιώτη. Γεννήθηκε το 1781. Αφού ορφάνεψε από πατέρα, χειροτονήθηκε κληρικός και υπηρέτησε ως Αρχιμανδρίτης στη Θεσσαλονίκη. Διετέλεσε και ηγούμενος της Μονής Βλατάδων. Το 1815, σε ηλικία 34 ετών, χειροτονήθηκε επίσκοπος και τοποθετήθηκε στην επαρχία Σερβίων και Κοζάνης.

Κατά τη διάρκεια της αρχιερατείας του, μερίμνησε για την αύξηση της έκτασης του προαυλίου του Επισκοπείου της Κοζάνης, αγοράζοντας διπλανό αγρό. Επίσης προέβη σε επισκευή του κτιρίου που είχε αγοράσει ο επίσκοπος Μελέτιος. Η σημερινή όψη του Επισκοπείου είναι σε γενικές γραμμές αυτή που προέκυψε από τις επισκευές και τροποποιήσεις του Βενιαμίν.

Το 1818 μετέβη στη Δακία, μυήθηκε στη Φιλική Εταιρία και συνδέθηκε με λόγιους, με τη βοήθεια των οποίων συγκέντρωσε περί τους 100 τόμους βιβλίων, με τους οποίους εμπλούτισε τη νεοσύστατη Βιβλιοθήκη της Κοζάνης. Κατά τη διάρκεια της επανάστασης στη Μακεδονία, βοήθησε στην περίθαλψη προσφύγων από τον Όλυμπο και το Βέρμιο και φρόντιζε για τη φυγάδευσή τους σε ασφαλέστερα μέρη .

Επί 35 χρόνια ο Βενιαμίν κυριάρχησε στη θρησκευτική, εκπαιδευτική, πνευματική και οικονομική ζωή της Κοζάνης. Έκανε αξιόλογα κοινωνικά, φιλανθρωπικά, εκπαιδευτικά και εθνικά έργα, και μερίμνησε για τα φτωχά στρώματα και την τρίτη ηλικία. Ο Μανουήλ Γεδεών γράφει για τον Βενιαμίν: «...*Τριών αρχιερέων αλησμόνητος η μνήμη πρέπει να διατηρηθεί παρά τω ελληνικώ έθνει-πρώτος τάττεται Βενιαμίν ο Σερβίων και Κοζάνης επίσκοπος*...». Σε είκοσι επιγράμματα που έχουν διασωθεί, λόγιοι της εποχής εξαίρουν το μεγάλο του έργο για την Κοζάνη και για την παιδεία της. Μεταξύ αυτών, ο λόγιος διδάσκαλος του Γένους και διευθυντής της Σχολής Κοζάνης, Στέφανος Σταμκίδης, γράφει: «...*Άλλοις έπαινος Βενιαμίν Σερβίων άλλος γ' επ' άλλω των επαίνων αξίων εγώ δ' επαινώ της φρονήσεως χάριν αυτόν δι' ην στέφουσι μούσαι και θέμις*...».

Παραιτήθηκε το 1849 και πέθανε τον Απρίλιο του 1851. Με διαθήκη του άφησε την περιουσία του για κοινωφελείς σκοπούς στην Κοζάνη, ενώ το πατρικό του σπίτι, στη γωνία οδών Ολύμπου 147 και Ιουλιανού στη Θεσσαλονίκη, αγοράστηκε από την Ελληνική Κοινότητα της πόλης προκειμένου να εξυπηρετήσει εκπαιδευτικές ανάγκες.

Παραπομπές
----------

1. ↑  Αναστασία Παληού, «Βοεβόδες της Κοζάνης και ο ρόλος τους στην απονομή δικαιοσύνης κατά τον 19ο αιώνα», «Νόμος», Θεσσαλονίκη 2010, σελ. 286
2. ↑  Ασημένιος, Αστέριος (Σεπτ. 2021). «Η συμβολή της ευρύτερης περιοχής Σερβίων στον εθνικοαπελευθερωτικό αγώνα του 1821». *Σερβιώτικα Νέα* (268): 4.
3. ↑  «ΚΕΡΔΟΣ - oldarticles». *kerdos.gr*. Ανακτήθηκε στις 22 Απριλίου 2016.
4. ↑  «Thessalonicensis: Τοπογραφία των χριστιανικών σχολείων της Θεσσαλονίκης κατά τον 19ο αιώνα». Ανακτήθηκε στις 22 Απριλίου 2016.

Πηγές
-----

* Ιερά Μητρόπολη Σερβίων και Κοζάνης
* Αναστασία Παληού, «Βοεβόδες της Κοζάνης και ο ρόλος τους στην απονομή δικαιοσύνης κατά τον 19ο αιώνα», «Νόμος», Θεσσαλονίκη 2010, σελ. 286 [*νεκρός σύνδεσμος*]
Ο **Βικέντιος Λοπρέστης** (21 Ιανουαρίου 1872 - 22 Ιουλίου 1953) ήταν Έλληνας υποναύαρχος του Πολεμικού Ναυτικού, που την περίοδο 1924 - 1925 διετέλεσε αρχηγός του Γενικού Επιτελείου Ναυτικού.

Βιογραφικά στοιχεία
-------------------

Καταγόταν από την Κέρκυρα. Ακολούθησε σταδιοδρομία αξιωματικού στο Πολεμικό Ναυτικό φτάνοντας μέχρι τον βαθμό του υποναυάρχου. Στις 24 Μαρτίου 1924 ανέλαβε αρχηγός του Γενικού Επιτελείου Ναυτικού, θέση στην οποία παρέμεινε μέχρι τις 8 Ιουλίου 1925.

Ήταν παντρεμένος με την Αριστοβουλη (Βούλα) Παπαναστασίου, αδελφή του Αλέξανδρου Παπαναστασίου.

Παραπομπές
----------

1. 1 2 3  Διατελέσαντες αρχηγοί ΓΕΝ, από την ιστοσελίδα του Πολεμικού Ναυτικού
2. ↑  Επιμέλεια: Γεώργιος Αναστασιάδης, *Αλέξανδρος Παπαναστασίου*[*νεκρός σύνδεσμος*], Ίδρυμα της Βουλής των Ελλήνων, Αθήνα 2008, σελ.19
**Επαγγέλματα υγείας** ορίζονται τα επαγγέλματα τα οποία ασχολούνται με την **υγεία** του ατόμου και σε όλα της τα στάδια, όπως αυτή ορίζεται από τον Παγκόσμιο Οργανισμό Υγείας ως: η κατάσταση της πλήρους σωματικής, ψυχικής και κοινωνικής ευεξίας και όχι μόνο η απουσία ασθένειας ή αναπηρίας.

Εναλλακτικοί Ορισμοί
--------------------

Κατά την Ευρωπαϊκή Ομοσπονδία Φαρμακευτικών Βιομηχανιών και Ενώσεων (EFPIA) ορισμός των επαγγελμάτων υγείας έχει ως εξής: "Οποιοδήποτε φυσικό πρόσωπο που ασκεί το ιατρικό, οδοντιατρικό, φαρμακευτικό ή νοσηλευτικό επάγγελμα ή οποιοδήποτε άλλο πρόσωπο το οποίο, κατά την επαγγελματική του δραστηριότητα, μπορεί να συνταγογραφήσει, διαθέσει ή χορηγήσει ένα φαρμακευτικό προϊόν και του οποίου η κύρια δραστηριότητα, ή κατοικία ή διαμονή βρίσκεται στην Ελλάδα."

Κατάλογος Κυριότερων Επαγγελμάτων Υγείας
----------------------------------------

Επαγγέλματα υγείας που απαιτείται τίτλος Πανεπιστημιακής Εκπαίδευσης:

* Ιατρός
* Νοσηλευτής
* Οδοντίατρος
* Φαρμακοποιός
* 
* Φυσικοθεραπευτής
* Λογοθεραπευτής
* Εργοθεραπευτής
* Μαία

Επαγγέλματα υγείας που απαιτείται τίτλος Δευτεροβάθμιας Εκπαίδευσης Δ.Ε:

* Βοηθός νοσηλευτικής
* Βοηθός φυσικοθεραπείας
* Βοηθός εργοθεραπείας
* Βοηθός φαρμακείου
* Βοηθός ακτινολόγου
* Βοηθός μικροβιολόγου

Παραπομπές
----------

1. ↑  «Ορισμός υγείας κατα Παγκόσμιος Οργανισμός Υγείας».
2. ↑  «European Federation of Pharmaceutical Industries and Associations».
Η **Βικιπαίδεια στα Έρζυα** (έρζυα: Эрзянь Википедия) είναι η έκδοση της Βικιπαίδειας στη γλώσσα Έρζυα. Ξεκίνησε στις 26 Μαΐου 2008 (στο παρελθόν ήταν στον Επωαστήρα).

Ιστορία
-------

Με πρωτοβουλία του προγράμματος τον Ιούλιο του 2007, ο συμμετέχοντας στη ρωσική έκδοση της Βικιπαίδειας Αντρέι Σουρίκοφ, ο οποίος ζει στη Μόσχα, έκανε μια ομιλία. Η ομάδα πρωτοβουλίας περιλαμβάνει επίσης τον αμερικανό γλωσσολόγο Τζακ Ριούτερ, ο οποίος διδάσκει τα Έρζυα στη Φινλανδία, τον δημοσιογράφο Αντρέι Πετρόφ (Πετριάν Άντιου) από την Αγία Πετρούπολη και τον μηχανικό-προγραμματιστή από το Ουλιάνοφσκ Μιχαήλ Στεπτσένκο.

Στις 19 Φεβρουαρίου 2008, η γλωσσική επιτροπή της Βικιπαίδειας αναγνώρισε την Βικιπαίδεια στα Έρζυα ως επιτυχημένο εγχείρημα, έχοντας εγκρίνει την ετοιμότητά της και τη συμμόρφωσή της με τις καθιερωμένες απαιτήσεις. Μετά από αυτό, μέσα σε 4 μήνες οι ειδικοί προετοίμασαν μια πλατφόρμα για τη μεταφορά πληροφοριών από το Επωαστήρα, αφού έγινε γλωσσική επιβεβαίωση των άρθρων. Στις 26 Μαΐου 2008 το εγχείρημα ξεκίνησε επίσημα με δική του διεύθυνση, όπου όλες οι σελίδες που δημιουργήθηκαν προηγουμένως στον Επωαστήρα μεταφέρθηκαν αυτόματα στο εγχείρημα. Αξίζει να σημειωθεί ότι την ίδια ημέρα δημιουργήθηκαν οι εκδόσεις στα Μόκσα και τα Γιακουτικά.

Οι διαχειριστές της Βικιπαίδειας στα Έρζυα για τους πρώτους έξι μήνες ήταν οι Πετριάν Άντι, ο Αντρέι Σούρικοφ και ο Τζακ Ριούτερ.

Στις 16 Μαΐου 2015, ο αριθμός των λημμάτων στο εγχείρημα ξεπέρασαν τα 2000.

Στις 11 Οκτωβρίου 2017 γράφτηκε το 4.000ο λήμμα στο εγχείρημα. Σύμφωνα με τον συμμετέχοντα του τμήματος Ίλια Βαβρνόφ, "Υπάρχει έλλειψη ανθρώπινου δυναμικού. Το εγχείρημα κυριολεκτικά βασίζεται στο συνεχές έργο πολλών ανθρώπων. Αν και για παράδειγμα, η έκδοση της Βικιπαίδειας στη Βεπσιανή γλώσσα, η απουσία των γηγενών ομιλητών αυτή τη στιγμή, ξεπερνά τον αριθμό των λημμάτων της γλώσσας Έρζυα σχεδόν δύο φορές. Είναι δύσκολο να κρίνουμε τους λόγους για αυτό, αλλά φαίνεται ότι οι Έρζυα σήμερα δεν έχουν ακόμη συνοχή ακόμη και στην υποστήριξη εγχειρημάτων στο Διαδίκτυο».

Παραπομπές
----------

1. 1 2 3  «Газета «Эрзянь мастор» : Архив номеров». Αρχειοθετήθηκε από το πρωτότυπο στις 1 Δεκεμβρίου 2017. Ανακτήθηκε στις 24 Απριλίου 2018.
2. ↑  «Эрзяне получают Википедию на родном языке | Эрзянь ки. Культурно-образовательный портал». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 24 Απριλίου 2018.
3. ↑  Эрзянская Википедия успешно развивается
4. ↑  Языковой комитет Википедии признал эрзянскую Википедию успешным проектом
5. ↑  Wikimedia:Incubator:Incubator:Site creation log#2008
6. ↑  m:Wikimedia\_News#Wikipedias даты значимых рубежей википедий

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βικιπαίδεια στα Έρζυα** |

* Мелькужо Эрзянь Мастор — Форум Страна эрзян, эрзянский форум
Η **γ-αμανιτίνη** είναι οργανική χημική ένωση με μοριακό χημικό τύπο **C39H54N10O13S**, συγκεκριμένα ένα κυκλικό πεπτίδιο που περιλαμβάνει στο μόριό του οκτώ αμινοξέα. Είναι αματοξίνη, δηλαδή ανήκει σε μια ομάδα τοξινών που απομονώνονται και βρίσκονται σε αρκετά μανιτάρια του γένους αμανίτης (*Amanita*), όπως ο θανατίτης (*αμανίτης ο φαλλοειδής*), το *Amanita virosa* και το *Amanita bisporigera*. Η γ-αμανιτίνη είναι πράγματι πολύ τοξική για τον άνθρωπο και όλα τα ζώα, καθώς αναστέλλει τη δράση του ενζύμου πολυμεράση II του RNA, διακόπτοντας τη σύνθεση του αγγελιαφόρου RNA, και μπορεί να επιφέρει τον θάνατο.

Οι αμανιτίνες (α-αμανιτίνη, β-αμανιτίνη και γ-αμανιτίνη) απομονώθηκαν για πρώτη φορά από τον Γερμανό χημικό Χάινριχ Ότο Βήλαντ και τους συνεργάτες του. Και οι τρεις είναι διαλυτές στο νερό, και λίγο διαλυτές στο οινόπνευμα. Υπάρχει επίσης η ε-αμανατίνη. Στο είδος αμανίτης ο φαλλοειδής, σε νωπό δείγμα, οι αμανιτίνες περιέχονται στις αναλογίες 16 μέρη η α-, 10 μέρη η β- και 1 μέρος η γ-αμανιτίνη.

Δείτε επίσης
------------

* Δηλητηρίαση από μανιτάρια

Παραπομπές
----------

1. ↑  «Toxnet Has Moved». Αρχειοθετήθηκε από το πρωτότυπο στις 24 Ιουλίου 2018.

Πηγές
-----

* Το λήμμα «αμανιτίναι» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 642
Η **Βικιπαίδεια στα Γίντις** είναι η έκδοση της Βικιπαίδειας στα Γίντις. Ιδρύθηκε στις 3 Μαρτίου του 2004, και το πρώτο άρθρο γράφτηκε στις 28 Νοεμβρίου του ίδιου έτους.

Τρέχουσα κατάσταση
------------------

Η Βικιπαίδεια στα Γίντις έχει 14.883 λήμματα. Έχει 35.337 εγγεγραμμένους χρήστες και ρομπότ, 40 ενεργούς χρήστες και 3 διαχειριστές.

Όπως όλες οι Βικιπαίδειες η έκδοση αυτή τραβάει αρκετές προβολές από χτυπήματα στην Google, με τα άρθρα της Βικιπαίδειας να εμφανίζονται στην κορυφή των αποτελεσμάτων. 

Σύμφωνα με τους κανόνες για την γλώσσα Γίντις, γράφεται σχεδόν αποκλειστικά στο εβραϊκό αλφάβητο και όχι στο λατινικό.

Ορόσημα
-------

Η Βικιπαίδεια στα Γίντις έφτασε τα 6.000 άρθρα στις 8 Μαρτίου 2009. Το άρθρο αρ. 6.000 είχε τίτλο יהושע העשיל תאומים-פרענקל και αφορούσε έναν ραββίνο. Το άρθρο αρ. 7.000 είχε τίτλο חנינא סגן הכהנים, σελίδα για το τάννα Χανίνα Σεγκάν χα-Κοχανίμ και δημιουργήθηκε στις 24 Δεκεμβρίου 2009.

Άποψη
-----

Σε συνδυασμό, οι διαφορετικές Χασιδικές ομάδες σχηματίζουν τη μεγαλύτερη γιντισόφωνη κοινότητα στον κόσμο σήμερα. Πολλά νέα άρθρα αφορούν ραββίνους.

Παραπομπές
----------

1. ↑  «Yiddish Wikipedia now active». wikipedia.international mailinglist. 16 Μαρτίου 2004. Αρχειοθετήθηκε από το πρωτότυπο στις 3 Σεπτεμβρίου 2014. Ανακτήθηκε στις 1 Σεπτεμβρίου 2014.
2. ↑  yi:באַזונדער:נייע בלעטער
Στην ελληνική μυθολογία με το όνομα **Ελεφαντίδα** (***Ελεφαντίς***) μία από τις δέκα διαφορετικές γυναίκες του Δαναού, με τον οποίο απέκτησε δύο από τις 50 Δαναΐδες: τη Γοργοφόνη και την Υπερμνήστρα ή Υπερμήστρα. Η πρώτη παντρεύτηκε τον Πρωτέα και η δεύτερη τον Λυγκέα, γιους του Αιγύπτου και της Αργυφίης. Η Υπερμήστρα όμως ξεχώρισε από τις άλλες Δαναΐδες στο ότι δεν δολοφόνησε τον σύζυγό της την πρώτη νύχτα του γάμου, όπως έπραξαν με τους δικούς τους συζύγους οι άλλες 49 αδελφές της, καθώς τον είχε ερωτευθεί πραγματικά. Κατά την παράδοση, η Υπερμνήστρα απέκτησε έναν γιο, και εγγονό της Ελεφαντίδος, τον Άβαντα, που έγινε ήρωας και βασιλιάς του Άργους. Η Ελεφαντίδα ήταν συνεπώς απώτερη πρόγονος του μέγιστου ήρωα της ελληνικής μυθολογίας, του Ηρακλή, από την πλευρά της μητέρας του.

Πηγή
----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 293
Το **ελεφαντόδοντο με τον Αρχάγγελο** είναι το μεγαλύτερο σωζόμενο βυζαντινό ελεφαντοστέινο αντικείμενο και τώρα βρίσκεται στο Βρετανικό Μουσείο του Λονδίνου. Χρονολογείται στις αρχές του 6ου αι. και απεικονίζει έναν Αρχάγγελο, που κρατά μία ράβδο (όσο το ύψος του) και μία Αυτοκρατορική σφαίρα.

Το ήμισυ ελεφαντοστέινου διπτύχου των ετών 525-550. Βρετανικό Μουσείο, Λονδίνο.

Περιγραφή
---------

Ο αρχάγγελος συνήθως ταυτίζεται με τον Μιχαήλ και το φύλλο θεωρείται ότι αποτελούσε το δεξί μέρος ενός διπτύχου, όπου το χαμένο αριστερό μισό απεικόνιζε τον Αυτοκράτορα Ιουστινιανό Α΄ (β. 527–565),  στον οποίο ο Αρχάγγελος θα προσέφερε τα διακριτικά της Αυτοκρατορικής ισχύος στον Ιουστινιανό Α΄. Το πλαίσιο είναι το μεγαλύτερο μονό κομμάτι σκαλιστού βυζαντινού από ελεφαντόδοντο αντικειμένου που έχει διασωθεί, με διαστάσεις 42,9 × 14,3 εκ.  Είναι, μαζί με το ελεφαντοστέινο Μπαρμπερίνι, ένα από τα δύο σημαντικά βυζαντινά ελεφαντοστέινα του 6ου αι. που αποδίδονται στα Αυτοκρατορικά εργαστήρια της Κωνσταντινούπολης υπό τον Ιουστινιανό Α΄,  αν και η απόδοση έγινε κυρίως λόγω του μεγέθους και της δεξιοτεχνίας. 

Η μορφή απεικονίζεται σε πολύ κλασικό στιλ, με ελληνική ή ρωμαϊκή ένδυση και με νεανικό πρόσωπο· οι αναλογίες ανταποκρίνονται στα ιδανικά της κλασικής γλυπτικής. Ο Αρχάγγελος στέκεται μεταξύ δύο κιόνων, που συγκρατούν τόξο με διακοσμήσεις. Ο αρχιτεκτονικός χώρος, ωστόσο, είναι τυπικά βυζαντινός: η λογική διάσταση του χώρου παραβιάζεται, καθώς τα πόδια του Αρχαγγέλου βρίσκονται στην κορυφή μίας σκάλας, η οποία είναι πίσω από τις βάσεις των κιόνων, αλλά τα χέρια και τα φτερά του βρίσκονται μπροστά από τους κίονες.  Τα πόδια επίσης δεν στέκονται σταθερά στα σκαλιά.

Στην κορυφή υπάρχει η εξής ελληνική επιγραφή: "+ ΔΕΧΟΥ ΠΑΡΟΝΤΑ ΚΑΙ ΜΑΘΩΝ ΤΗΝ ΑΙΤΙΑΝ", που μπορεί να είναι συνέχεια μίας επιγραφής στο αριστερό φύλλο. Το φιλοσοφικό νόημά της είναι "να αποδέχεσαι τις καταστάσεις της ζωής όπως είναι κάθε φορά, αλλά ταυτόχρονα να ζητάς τα αίτια αυτών, να ερευνάς".

Βιβλιογραφικές αναφορές
-----------------------

1. ↑  /span>
2. 1 2 3  Marilyn Stokstad (2004). *Medieval Art*. Westview Press. σελίδες 67–68. ISBN 0-8133-4114-0.
3. ↑  Μουσείο Τέχνης, Νέα Υόρκη,(ISBN 9780870991790) ; πλήρες κείμενο διαθέσιμο στο Διαδίκτυο από το The Metr

Περαιτέρω ανάγνωση
------------------

* Weitzmann, Kurt, επιμέλεια, *Age of spirituality : ύστερη αντίκα και παλαιοχριστιανική τέχνη, τρίτος έως έβδομος αιώνας*, αρ. 481, 1979, Μητροπολιτικό Μουσείο Τέχνης, Νέα Υόρκη,(ISBN 9780870991790) ; πλήρες κείμενο διαθέσιμο στο Διαδίκτυο από το The Metropolitan Museum of Art Library.

εξωτερικοί σύνδεσμοι
--------------------

* Βρετανικό Μουσείο: Πίνακας Ελεφαντοστού που δείχνει έναν αρχάγγελο
Ο όρος **Βασικά μέταλλα** αποδίδεται κυρίως στα κυρίαρχα μέταλλα του παγκόσμιου εμπορίου μετάλλων που φέρουν ιδιαίτερη χρηματιστηριακή αξία, αποτελώντας ουσιαστικά ιδιαίτερο χρηματιστηριακό δείκτη στις διάφορες αγορές εμπορευμάτων. Στα μέταλλα αυτά δεν περιλαμβάνονται ο χρυσός, η πλατίνα, ο άργυρος κ.ά. που αποτελούν ιδιαίτερους χρηματιστηριακούς δείκτες εμπορευμάτων.

Στα βασικά μέταλλα περιλαμβάνονται το Αλουμίνιο, το Νικέλιο, ο Χαλκός, ο Κασσίτερος, ο Ψευδάργυρος και ο Μόλυβδος, καθώς και τα σημαντικότερα κράματα αυτών. Τα μέταλλα αυτά φέρονται σε χρηματιστηριακούς πίνακες επίσημων και ανεπίσημων τιμών αγοράς και πώλησης εκάστου, τοις μετρητοίς ή σε τρίμηνη προθεσμία. Σημειώνεται ότι στις χρηματιστηριακές αγορές ανά ηπείρους οι πίνακες των βασικών μετάλλων διαφέρουν ιδιαίτερα στο εμπόριο κραμάτων περιλαμβάνοντας έτσι διαφορετικά κράματα.

Μια άλλη επίσης σημαντική κατηγορία βασικών μετάλλων των χρηματιστηρίων είναι τα λεγόμενα στρατηγικά μέταλλα οι τιμές των οποίων ορίζονται ανάλογα ανά κιλό, τόνο ή λίβρα. ή ακόμα και ανά ουγγιά.
Σχέδιο που απεικονίζει τις λεγόμενες «συσκευές αγνότητας» (chastity device).
Ο **βασανισμός πέους και όρχεων** (ή **βασανισμός ανδρικών γεννητικών οργάνων**) είναι μία σεξουαλική πράξη κατά την οποία ο πόνος στο πέος ή στου όρχεις προκαλεί ερωτική διέγερση. Αυτή η σεξουαλική πρακτική μπορεί να περιλαμβάνει πίρσινγκ στα γεννητικά όργανα, παιχνίδι κεριών, χτύπημα (spanking), σφοδρή πίεση, παιχνίδι με την ουρήθρα, γαργάλημα σε μορφή βασανισμού, κλωτσιές ή γονατιές, έως και ηλεκτροσόκ. Ο αποδέκτης των πράξεων αυτών, λαμβάνει σωματική ικανοποίηση από τον μαζοχισμό ή εγκεφαλική ικανοποίηση από την ερωτικό εξευτελισμό ή, απλά, η γνώση των πράξεων που προέρχονται από τον σαδιστή/κυρίαρχο πομπό. Βεβαίως, πολλές από τις πρακτικές που ακολουθούνται, ελλοχεύουν κινδύνους για την υγεία του δέκτη.

Όπως συμβαίνει και με άλλες σεξουαλικές πρακτικές, έτσι κι αυτή περιλαμβάνει και διάφορα βοηθήματα (sex toys), τα οποία είτε απλοποιούν τον τρόπο είτε χρησιμοποιούνται ως προκαταρκτικά. Στην Ιαπωνία είναι αρκετά διαδεδομένο φετίχ και λέγεται, όχι μόνο εκεί, και ως Tamakeri (μετάφραση: κλωτσιά στους όρχεις), για να περιγράψει όταν γενικότερα μια Ασιάτισα βασανίζει κάποιον άνδρα στα γεννητικά όργανα.

Παραπομπές
----------

1. ↑  Langdridge, Darren· Barker, Meg (2008). *Safe, sane, and consensual: contemporary perspectives on sadomasochism*. Palgrave Macmillan. σελ. 174. ISBN 978-0-230-51774-5. Αρχειοθετήθηκε από το πρωτότυπο στις 20 Ιουνίου 2013. Ανακτήθηκε στις 21 Οκτωβρίου 2016.
2. ↑  Sydney Lee (2017-01-29), *Ballbusting 101*, ανακτήθηκε στις 2019-05-02
3. ↑  Thomas, Sophie Saint. «Why Some Men Love Getting Their Penises Tortured». *www.refinery29.com* (στα Αγγλικά). Αρχειοθετήθηκε από το πρωτότυπο στις 2 Μαΐου 2019. Ανακτήθηκε στις 2 Μαΐου 2019.
4. ↑  Krishnan, Manisha (14 Μαρτίου 2017). «We Asked a Cock and Ball Torture Expert About the Art of Dilating Urethras». *Vice* (στα Αγγλικά). Αρχειοθετήθηκε από το πρωτότυπο στις 2 Μαΐου 2019. Ανακτήθηκε στις 2 Μαΐου 2019.
5. ↑  «What is Tamakeri? - Definition from Kinkly». *Kinkly.com* (στα Αγγλικά). Αρχειοθετήθηκε από το πρωτότυπο στις 2 Απριλίου 2019. Ανακτήθηκε στις 2 Μαΐου 2019.

Εξωτερικοί σύνδεσμοι
--------------------

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Παραφιλίες |
| --- |
|  |
| 
Λίστα παραφιλιών |
|  |
| 
* Αβασιοφιλία
* Αγαλματοφιλία
* Ακαροφιλία
* Εμετοφιλία
* Επιδειξιομανία
* Ζωοφιλία
* Ηδονοβλεψία
* Κοπροφιλία
* Λουτρινοφιλία
* Νεκροφιλία
* Παιδοφιλία
* Ποδολαγνεία
* Tamakeri
* Ουρολαγνεία
* Ουροφαγία
 |
|  |
| 

| Δείτε επίσης |
| --- |
|  |
| 
* Σεξολογία
 |

 |

 |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βασανισμός πέους και όρχεων** |
Πίνακας του Πίτερ Φέντι, ονόματι Der Gemeinsame Freund
Το **τρίο** ή **τριπλέτα**, γνωστό και με την αγγλική ονομασία του **threesome**, είναι σεξουαλική πράξη η οποία εμπεριέχει τρία άτομα την ίδια χρονική στιγμή. Το *threesome*, αναφέρεται καμιά φορά και στο ερωτικό τρίγωνο. Το *threesome* είναι μία από τις πιο συνηθισμένες πρακτικές του σεξ, στο οποίο μπορεί να συμμετέχει ακόμα και χρόνιο ζευγάρι. Μπορεί επίσης να συναντηθεί και σε σχέσεις πολυσυντροφικότητας ή και ménage à trois.

Το *τρίο*, αν και επάγεται στο ομαδικό σεξ, συμμετέχουν μόνο τρεις άνθρωποι. Επίσης, η εν λόγω σεξουαλική πρακτική, μπορεί να συναντηθεί μέσω αυθόρμητης απόφασης για σεξουαλική συνεύρεση ή να έχει κανονιστεί από προηγουμένως, πρακτική που είναι διαδεδομένη στα ζευγάρια swingers, η, απλά, να υπάρχει επιθυμία για δοκιμή, για μία φορά "ως μία εμπειρία". Μερικά ζευγάρια επιδιώκουν την πρακτική αυτή για να αναπτύξουν ένα ερωτικό τρίγωνο.

Κατά γενικό ομολογία το *τρίο* αποτελεί μία σεξουαλική φαντασίωση και συναντάται πολλές φορές στην πορνογραφική βιομηχανία, αλλά λιγότερο στον κινηματογράφο.

Εικόνες
-------

Μερικές από τις στάσεις στο τρίο.

* 
* 
*

Παραπομπές
----------

1. 1 2 3  Suzanne G. Frayser, Thomas J. Whitby (1995). *Studies in Human Sexuality: A Selected Guide*. Libraries Unlimited. σελίδες 340–341. ISBN 1563081318. Ανακτήθηκε στις 3 Οκτωβρίου 2013. CS1 maint: Uses authors parameter (link)
2. ↑  Tasha R. Howe (2011). *Marriages and Families in the 21st Century: A Bioecological Approach*. John Wiley & Sons. σελ. 109. ISBN 1405195010. Ανακτήθηκε στις 3 Οκτωβρίου 2013.
3. ↑  Marie Claire, September 10, 2011: How I Planned a Ménage à Trois
4. ↑  Shere Hite, The Hite Report: The sexual experience of women, Munich, 1989

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ερωτικό τρίο** |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Στάσεις στο σεξ |
| --- |
|  |
| Λίστα στάσεων | 
* 69
* Ερωτικό τρίο
* Ιεραποστολική
* Καουμπόισσα
* Κουτάλι
* Πρωκτικό
* Στα τέσσερα
 |
|  |
| Εγχειρίδια σεξ | 
* *Kama Sutra*
 |

 |